वहीं, आलोक वर्मा और राकेश अस्थाना के बीच शीतयुद्ध चरम पर पहुंचने के बाद अब यह बात सामने आई है कि सूरत में अस्थाना ने पुलिस वेलफेयर के 20 करोड़ रुपए चुनावी फंड में दिए थे. रिटायर्ड पीएसआई के अनुसार, पुलिस वेलफेयर के 20 करोड़ के ट्रांसफर के मामले में आयकर विभाग ने टीडीएस के भुगतान का नोटिस दिया था. इसके बाद कार्यालय से पुलिस वेलफेयर फंड के कागजात गुम हो गए. इसकी सूचना सूरत क्राइम ब्रांच में भी दी गई.